== Global day of Action ==
Den største demonstration under COP15 fandt sted den 12. december.<ref>{{Cite web |url=http://www.12dec09.dk/ |title=12. december initiativet |access-date=20. december 2009 |archive-date= 5. oktober 2020 |archive-url=https://web.archive.org/web/20201005234709/http://www.12dec09.dk/ |url-status=dead }}</ref><ref>{{Cite web |url=http://www.globalclimatecampaign.org/ |title=Global Climate Campaign |access-date=20. december 2009 |archive-date=21. januar 2008 |archive-url=https://web.archive.org/web/20080121165517/http://www.globalclimatecampaign.org/ |url-status=dead }}</ref> Mellem 60.000 og 100.000 mennesker samledes på [[Christiansborg Slotsplads]] og gik derefter mod [[Bella Center]]et. Budskaberne lød generelt på ikke udelukkende at fokusere på klimaforandringer som isoleret fænomen, men også såkaldt klimaretfærdighed, dvs. at de globale klimakriser uforholdsmæssigt rammer dem, der ikke har råd til at forsvare sig mod dem. Oplægget til demonstrationen var generelt kritisk over for præmisserne for topmødet, fx magtbalancen mellem det globale nord og syd, eksklusionen af de sociale bevægelser i beslutningerne og prioriteringen af forretningslivets profitinteresser. På de medbragte skilte som folk gik med, stor der bl.a. "People – Not Profit" (som en kommentar til prioriteringen af virksomhedernes interesse), "There is no Planet B" og "Nature doesn't compromise" (en kommentar til topmødernes præmis om at indgå kompromisser mellem suveræne aktører, der har egne interesser).
Jura Psykologi Politik Samfund Militær Historie Traktater Miljø_og_samfund Politiske_bevægelser Folkeret Kriminalitet Mellemmenneskelige_forhold